== Oprindelse ==
Kernens oprindelse og alder er uklar. Ifølge [[Arild Huitfeldt]] i ''Danmarckis Rigis Krønicke'' byggede den [[Danmark|danske]] [[sagnkonge]] [[Kong Frode|Frode Fredegod]] Kernen allerede i år 1 e. Kr.. Den blev grundstenen til Helsingborg. Præsten [[Sthen Jacobsen]], som omkring 1680 skrev ''Den Nordiske Kriigs Krønicke'', [[Skånelandene]]s sidste bidrag til dansk litteratur, påpegede, at Kernen blev anset for at være:
{{citat|den ældste bygning udi ald Skaane, och att være bygt udi kong Frode Fredegods tiid, som regierede der Christus bleff föd til verden; huor om findiss dette gamle vers:<br />
Tempore natalis<br />
Christi, turris capitalis<br />
Helsingborg struitur, <br />
velut in Scriptis reperitur"}}
[[Biskop]]pen i [[Lund (Sverige)|Lund]] [[Mogens Madsen]], der var født i Helsingborg og søn af byens [[borgmester]], [[Mads Pedersen Tøndebinder]], læste i 1500-tallet dette vers over porten til [[borg]]en. [[Sagn]]et kan dog ikke verificeres.
Bygninger,_konstruktioner_og_anlæg